Записник са ЧЕТВРТЕ седнице Савета родитеља, одржане 19. 4. 2022. године у 18.05 са следећим **дневним редом**:

1. Избор представника родитеља ученика школе за чланове Школског одбора,
2. Усвајање предлога избора уџбеника за 4. и 8. разред на период од четири године и измене уџбеника из технике и технологије због новог наставног плана и програма,
3. Предлог измене Плана извођења екскурзије за ученике 8. разреда,
4. Одговори на питања родитеља,
5. Разматрање успеха и владања ученика на крају 3. тромесечја,
6. Извештај директора о финансијском пословању школе,
7. Учешће школе у пројектима за добијање финансијских средстава,
8. Активности тима за сарадњу са породицом и учешће родитеља школе (Отворена врата школе).

Након прочитаног дневног реда, уследила је прозивка чланова Савета родитеља. Констатовано је присуство 23 члана.

Присутни чланови су гласали за усвајање дневног реда и усвојили су га једногласно.

1. Када је у питању прва тачка дневног реда, директорица школе - Весна Панић упутила је родитеље у начин избора представника родитеља ученика школе за чланове Школског одбора.

Присутни родитељи су предложили следеће кандидате: Радомира Ђунића, Раду Дикосавић, Драгану Алексић и Александра Андрића. Након тога, родитељи који су предложени за чланове Школског одбора су се, укратко, представили. Затим се приступило тајном гласању. Након пребројавања гласова од стране комисије коју су чинили Вера Стојаковић, Нада Миладиновић и Зоран Филиповић, саопштено је да Радомир Ђунић и Рада Дикосавић имају по 22 гласа, Драгана Алексић 16 и Александар Андрић 9 гласова. Констатовано је да су, за чланове Школског одбора, одабрана три кандидата са највећим бројем гласова.

**Закључак: Савет родитељајеза будуће чланове Школског одбора изабрао РадомираЂунића, Раду Дикосавић и Драгану Алексић.**

1. Директорица школе, Весна Панић, подсетила је родитеље који се уџбеници тренутно користе у 4. и у 8. разреду.У 4. разреду се користе уџбеници издавача „Едука“, осим за енлески језик („Нови Логос“). У 8. разреду су у школској 2021/22. години заступљени следећи издавачи: „ВУЛКАН ИЗДАВАШТВО“(Срски језик и књижевност, Биологија), Нови Логос (Енглески језик, Историја, Хемија),“ЕДУКА“(Ликовна култура, Музичка култура, Информатика и рачунарство), „КLЕТТ“(Француски језик, Математика, Физика, Техника и технологија).

**Савет родитеља је сагласан да уџбеници који су одабрани пре годину дана важе и четири наредне године. Дакле Савет је сагласан да се уџбеници за четврти и осми разред изаберу на период од 4 године, почев од 2021/22. године.**

Директорицаје саопштила родитељима и да је, због измене наставног плана и програма за технику и технологију за 7. разред, изабран уџбеник „ВУЛКАН ИЗДАВАШТВА“ . Објаснила је да су додате неке нове наставне јединице, али да се могу користити и стари уџбеници.

**Родитељи су били сагласни и са овом изменом.**

1. Директорица школе је изнела предлог измене Плана извођења екскурзије за ученике 8. разреда. Предложено је да екскурзија за осмаке ове године буде дводневна (а не тродневна као раније), како би, самим тим, била повољнија и како би се одазвао већи број ученика. Маршрута би била следећа:

1.дан

**Лозница-Фрушка гора-дворац Дунђерски-Палић-Сомбор (**на Фрушкој гори је пауза, затим се обилази дворац Дунђерски, потом Палићко језеро и зоо врт, а вечера и преноћиште су у Сомбору),

2.дан

**Сомбор-Врдник-Лозница**(доручак и ручак у Сомбору, обилазак Градске куће, Галерије Милана Коњовића, куће Лазе Костића; одлазак у Врдник(манастир Сремска Раваница) и повратак за Лозницу.

**Родитељи су се сложили са изменом плана извођења екскурзије за ученике 8. разреда.**

1. Родитељи су изразили жељу да се и за ученике осталих разреда организују бар неки једнодневни излети у току ове школске године.
2. Психолог школе, Гордана Марковић-Сакић, изнела је податке о успеху и владању ученика на крају 3. тромесечја (по разредима и одељењима).

У 1. разреду има 95 ученика (4 одељења). Оцењивање је описно. Четири ученика спорије напредују, а остали у складу са захтевима или нешто брже.

У 2. разреду има 68 ученика (3 одељења). Нема недовољних оцена. Девет ученика нешто спорије напредује, па се са њима ради индивидуализовано тамо где је то потребно.

У 3. разреду има 78 ученика (3 одељења). Један ученик има две недовољне оцене.Четири ученика нешто спорије напредују.

У 4. разреду има 63 ученика ( 3 одељења). Пет ученика спорије напредује. Недовољних оцена нема.

**\*Констатовано је да од 1. до 4. разреда има укупно 304 ученика. Један ученик има 2 недовољне оцене. Сви имају примерно владање.**

У 5. разреду има 91 ученик (4 одељења). Три ученика имају укупно 4 недовољне оцене. Три ученика имају врло добро владање, један задовољавајуће. Има и укора oдељењског старешине и појачаног васпитног рада више него прошле године. Психолог школе истиче да је то у великој мери због тога што су се ученици поново састали након дужег рада по групама.

У 6. разреду има 103 ученика (4 одељења). Тринаест ученика има укупно 13 недовољних оцена. Шест ученика има врло добро и 2 ученика добро владање.

У 7. разреду има 91 ученик. Четири ученика има укупно 6 недовољних оцена. Осам ученика има врло добро владање.

У 8. разреду има 83 ученика. Седам ученика има укупно 9 недовољних оцена. Са једним учеником је појачан васпитни рад.

\* **Констатовано је да од 5. до 8. разреда има укупно 368 ученика. Двадесет седам ученика има укупно 32 недовољне оцене. Опомена има 6, укора одељењског старешине 7, укора одељењског већа 1, укора директора 1; ученика са врло добрим владањем има 17, са добрим владањем 2, са задовољавајућим владањем 1 ученик.**

1. Директорица школе је Савету родитеља поднела извештај директора о финансијском пословању школе за 2021. годину.
2. Директор школе, Весна Панић, упознала је родитеље са пројектима у које је школа укључена ради добијања финансијских средстава.

Истакла је да је школа конкурисала за средства за израду тоалета у згради где је продужени боравак, код Министарства правде. Истакла је и да се деси прокишњавање у старој школи због специфичног црепа и олука, као и у фискултурној сали и справарници. Због тога ће капитално одржавање ове године бити усмерено директно на приоритете и проблеме који су се јављали током године.

Директорица је најавила и да ће школа од Министарства просвете у најскорије време добити 7 лаптопова, 7 пројектора као и пројекциона платна. Дакле, ове године смо конкурисали за средства код Министарства правде , Министарство просвете нам је доделило опрему за школу, а пројекат школе код Канцеларије за јавна улагања Републике Србије је надамо се ускоро на реду јер су нам радови и на новијој школској згради неопходни.

Саопштено је и да ће ученици који буду желели конкурисати за истраживачку станицу „Петница“, а да су од стране школе предложени следећи ученици:

1. Ива Митровић 7-4,
2. Даница Милошевић 7-4,
3. Вук Младеновић 7-3.
4. Јована Тадић 7-2.
5. По питању ове тачке дневног реда, констатовано је да је тим за сарадњу са породицом организовао садњу гинко билоба у дворишту школе и порти Покровске цркве, као и да је тренутно актуелно постављање мрежа на головима и заштитне ограде за шта ће школи, такође, бити потребна помоћ родитеља.

Родитељ Радомир Ђунић је обавестио остале чланове Савета родитеља да је разговарао са саобраћајним инспектором везано за постављање саобраћајних знакова како би се обезбедио сигурнији прилаз школи.

1. Под тачком разно разговарало се о безбедности ученика. Директорица је изнела проблем појављивања стакла, које се, у великим количинама, сваког јутра нађе у контејнеру или око њега. Истакла је да треба утврдити одакле доспева. Претпоставка једног представника Савета је да је се толико стакла појавило због реновирања оближњег кафића. Предложени су и кораци даљег поступања, а све у циљу заштите и безбедности ученика.

Састанак је завршен у 19.10 минута.

Записничар:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Весна Шарчевић